**KUTSESTANDARD**

**Pottsepp, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Pottsepp, tase 4* | *Number 4* |

|  |  |
| --- | --- |
| **Võimalikud osakutsed ja nimetused kutsetunnistusel** | |
| **Osakutse nimetus** | **Eesti kvalifikatsiooniraamistiku (EKR) tase** |
| **Küttesüsteemide paigaldaja, tase 4** | **4** |
|  |  |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Pottsepa peamised tööülesanded on tahkeküttesüsteemi ja selle osade ehitamine ja lammutamine, paigaldamine, renoveerimine ja muutmine.  **Pottsepp, tase 4** teeb tahkekütteseadmete ja korstnasüsteemide, tootjavastutusega valmiskütteseadmete ja korstnasüsteemide ehitus- ja lammutustöid ning renoveerib ja muudab neid. Ta vormistab asjakohase dokumentatsiooni.  Pottsepp, tase 4 nõustab kliente küttesüsteemi valiku ja kasutamise osas ning pakub välja optimaalseid lahendusi. Vajadusel koostab tööjoonised, esitab tehnilise kirjelduse küttesüsteemi kohta.  Selle taseme pottsepp on võimeline juhendama ja välja õpetama ka madalama taseme pottseppasid.  Pottsepp, tase 4 kutse raames on võimalik omandada ka piiratud õigustega küttesüsteemi paigaldaja, tase 4 osakutse, mis võimaldab inimesel tööturul iseseisvalt tegutseda ning paigaldada, monteerida (koostada) ning  renoveerida tootja vastutusega valmiskütteseadmeid ja korstnasüsteeme.  Pottsepp, tase 4 juhindub oma töös pottseppade kutse-eetika koodeksist (Lisa 3 – pottsepa kutse-eetika). Ta lähtub tööde tegemisel kehtivatest õigusaktidest ning muudest asjakohastest juhenditest ja normdokumentidest (EVS 812-3  Ehitiste tuleohutus Osa 3: Küttesüsteemid, EVS-EN 15544 jms).  Pottsepa töö nõuab füüsilist vastupidavust ja head tervist, kuna see hõlmab raskete materjalide tõstmist ning sageli tuleb töötada kõrgustes ja erinevates keskkonnatingimustes. Töörütm võib olla kiire ja pingeline, sõltuvalt tellimuste mahust ja iseloomust.  Töö toimub paindliku graafiku alusel ja vastavalt tööandja või kliendi nõuetele võib see hõlmata töötamist õhtuti, pühade ajal või isegi puhkepäevadel. Pottsepp peab rangelt järgima tööohutuse eeskirju, kuna töökeskkond kujutab endast suurendatud vigastuste riski. Peamisteks riskiteguriteks on tolm, lenduvad keemilised ühendid, müra, temperatuuri kõikumised ja tuuletõmbus. Seetõttu on hädavajalik kasutada kaitseriietust ja ‑vahendeid.  Pottsepa peamised töövahendid on mitmesugused käsitööriistad (kellud, müürihaamrid jne), mõõteriistad (mõõdulindid, loodid, nivelliirid jne), elektrilised seadmed (lõikurid, segumasinad jne), tõsteseadmed ja -vahendid (tõstukid jne), märkimisvahendid, digitaalsed tööriistad.  Pottsepa kutsealal on lisaks pottsepp, tase 4 kutsele pottsepp-sell, tase 3 ja pottseppmeister, tase 5 kutsed.  Kui 4. taseme pottsepp töötab iseseisvalt ja on võimeline juhendama ja õpetama madalama taseme potsseppa, siis 3. taseme pottsepp-sell iseseisvalt ei tööta ja täidab pottsepa tavapäraseid tööülesandeid ülesanded, mis hõlmavad tahkekütteseadmete ja korstnasüsteemide ehitamist, lammutamist, renoveerimist ja muutmist vastavalt juhendaja antud suunitlustele. Pottseppmeister, tase 5 on pika erialase töökogemusega spetsialist, kelle ülesannete hulka kuulub lisaks 4. taseme pottsepa ülesannetele tahkeküttesüsteemide projekteerimine ja nende koosmõju analüüsimine teiste hoone kütte- ja ventilatsioonisüsteemidega. Spetsialiseerumisel saab 5. taseme pottsepp vastavalt anda ka eksperthinnanguid või restaureerida kütteseadmeid. |
| **A.2. Tööosad** |
| A.2.1 Ehitatava ja/või paigaldatava tahkeküttesüsteemi või selle osa(de) kavandamine.  A.2.2 Tootjavastutusega küttesüsteemi või selle osade paigaldamine  A.2.3 Eritellimusel tahkeküttesüsteemi ehitamine  A.2.4 Eritellimusel tahkekütteseadme või -süsteemi lammutamine, renoveerimine või muutmine  A.2.5 Juhendamine |
| **A.3. Kutsealane ettevalmistus** |
| 4. taseme pottsepal on erialane kutseharidus ja erialase praktilise töö kogemus või läbitud erialased täienduskoolitused ja erialase praktilise töö kogemus. |
| **A.4. Enamlevinud ametinimetused** |
| Pottsepp, kaminameister, ahjumeister, küttesüsteemide paigaldaja. |
| **A.5. Regulatsioonid kutsealal tegutsemiseks** |
| **Tuleohutusseaduse** kohaselt võib tahkekütusel töötava ahju, kamina, pliidi või muu kütteseadme ning korstna ja ühenduslõõri kutse- ja majandustegevusena ehitada või paigaldada pädev isik, kellel on pottsepa kutsetunnistus\*. Sama seaduse kohaselt peab küttesüsteemi kütteseadme, korstna ja ühenduslõõri nõuetele vastavuse eksperthinnangu koostajal olema pottseppmeister, tase 5 kutsetunnistus (pottseppmeister, tase 5 standardi käesoleva versiooni kohaselt vastab sellele spetsialiseerumine pottseppmeister-ekspert, tase 5\*\*).  **Muinsuskaitseseaduse** kohaselt peab muinsuskaitsevaldkonnas nagu mälestise ning maailmapärandi objektil asuva ehitise (sh küttekolde ja korstna konserveerimine ja restaureerimine\*\*\*) konserveerimise ja restaureerimise ehitusprojekti või tegevuskava koostamine või sellise ehitise konserveerimine ja restaureerimine tegutsejal olema vastavat kvalifikatsiooni tõendav kutsetunnistus, mille kutsestandard sisaldab muinsuskaitsealast pädevust.  **Ehitusseadustiku** kohaselt, kui ettevõtja ja pädev isik pakuvad majandustegevuse korras selle seadustiku § 24 lõikes 2 nimetatud tegevusalal oma teenuseid ning tegutsevad, peab ettevõtja vastutusel ja heaks tegutseva pädeva isiku kvalifikatsioon olema tõendatud samuti kutseseaduse kohase kutsega. Pottsepa kutsega on seotud tegevusalaks on tahkekütusel töötava kütteseadme ning korstna ja ühenduslõõri ehitamine ja paigaldamine.  \*Ühe korteriga elamus ja selle teenindamiseks vajalikus hoones või kuni 60-ruutmeetrise ehitisealuse pinnaga ja kuni viie meetri kõrguses muus hoones võib enda tarbeks ahju, kamina või pliidi ning korstna ja ühenduslõõri ehitada või paigaldada ka pottsepa kutsetunnistuseta isik, järgides küttesüsteemi ehitamise nõudeid.  \*\* Kuni käesoleva standardi versiooni jõustumiseni kuulus küttesüsteemile või selle osale eksperthinnangu andmise kompetents kutse pottseppmeister, tase 5 kohustuslike kompetentside hulka, mistõttu pidi taotleja kutse saamiseks selle kompetentsi olemasolu tõendama. Käesoleva standardi versiooni kohaselt ei ole küttesüsteemile või selle osale eksperthinnangu andmise kompetents enam kohustuslik, vaid kuulub spetsialiseerumisega seotud kompetentside hulka. Seetõttu peab isik, kellele on antud kutse käesoleva standardi alusel, küttesüsteemile või selle osale eksperthinnangu andmiseks omama kutse pottseppmeister, tase 5 spetsialiseerumisega seotud kutset pottseppmeister-ekspert, tase 5.  \*\*\* Kütteseadme restaureerimine on üks Pottseppmeister-restauraator, tase 5 kompetentsidest |
| **A.6. Tulevikuoskused** |
| Valdkonna spetsialistide töös muutub järjest olulisemaks ehitusprotsessi kui terviku mõistmine, teadlikkus rohemajanduse põhimõtetest ehituses, energiatõhususe nõuetega arvestamise, lammutus- ja ehitustööde käigus tekkivate jäätmete korrektse sorteerimise ning saastatuse ärahoidmise oskus (tagamaks ressursside maksimaalset ringlussevõttu). Samuti jooniste lugemise, sh digitaaljooniste, ning erialaste veebi- ja nutiseadmete rakenduste kasutamise oskus. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Kutse pottsepp, tase 4 koosneb üldoskustest B.2 kohustuslikest kompetentsidest B.3.1.-B.3.5  Kutse pottsepp, tase 4 saamiseks tuleb taotlejal tõendada üldoskused ja kõik kohustuslikud kompetentsid.  Osakutse küttesüsteemi paigaldaja, tase 4 osakutse saamiseks on taotlejal vaja üldoskused ja kohustuslikud kompetentsid B.2.1 ja B.2.2 ning B.2.5. |
| **Kvalifikatsiooninõuded kutse taotlemisel, kutse taastõendamisel** |
| **Nõuded kutse taotlemisel**   1. Põhiharidus ja:  * Kutsestandardi kompetentsusnõuetega seotud koolitus(t)e läbimine mahus vähemalt 220h viimase 5 aasta jooksul * Tõendatud osalemine vähemalt 10 küttesüsteemi ehitamises/paigaldamises (vähemalt kaks erinevat tüüpi küttesüsteemi või selle osa) * Vähemalt 5-aastane töökogemus pottsepa kutsealal pottsepp-meister, tase 5 juhendamisel * Kehtiv tuletöötunnistus (kas Eesti või Põhjamaade oma) **või**  1. Keskharidus (või kutsekeskharidus) ja:  * Kutsestandardi kompetentsusnõuetega seotud koolitus(t)e läbimine mahus vähemalt 180h viimase 5 aasta jooksul * Tõendatud osalemine vähemalt 10 küttesüsteemi ehitamises/paigaldamises (vähemalt kaks erinevat tüüpi küttesüsteemi või selle osa) * Vähemalt 3-aastane töökogemus pottsepa kutsealal pottsepp-meister, tase 5 juhendamisel * Kehtiv tuletöötunnistus (kas Eesti või Põhjamaade oma) **või**  1. Eelnevalt omandatud pottsepp-sell, tase 3 kutse ja:  * Kutsestandardi kompetentsusnõuetega seotud koolitus(t)e läbimine mahus vähemalt 50h viimase 5 aasta jooksul * Tõendanud osalemine vähemalt 10 küttesüsteemi ehitamises/paigaldamises (vähemalt kaks erinevat tüüpi küttesüsteemi või selle osa) * Vähemalt 2-aastane töökogemus pottsepa kutsealal pottsepp, tase 4 **või** pottsepp-meister, tase 5 juhendamisel * Kehtiv tuletöötunnistus (kas Eesti või Põhjamaade oma)   **Nõuded osakutse Küttesüsteemi paigaldaja, tase 4 kutse taotlemisel**     1. Põhiharidus ja:  * Kutsestandardi kompetentsusnõuetega seotud koolitus(t)e läbimine mahus vähemalt 180h viimase 5 aasta jooksul * Tõendatud osalemine vähemalt 10 küttesüsteemi paigaldamisel (vähemalt kaks erinevat tüüpi küttesüsteemi või selle osa) * Vähemalt 2-aastane töökogemus küttesüsteemide paigaldamise valdkonnas küttesüsteemi paigaldaja, tase 4, pottsepp, tase 4 või pottsepp-meister, tase 5 juhendamisel * Kehtiv tuletöötunnistus (kas Eesti või Põhjamaade oma) **või**  1. Keskharidus (või kutsekeskharidus) ja  * Kutsestandardi kompetentsusnõuetega seotud koolitus(t) läbimine mahus vähemalt 90h viimase 5 aasta jooksul * Tõendatud osalemine vähemalt 10 küttesüsteemi paigaldamisel (vähemalt kaks erinevat tüüpi küttesüsteemi või selle osa) * Vähemalt 2-aastane töökogemus küttesüsteemide paigaldamise valdkonnas küttesüsteemi paigaldaja, tase 4, pottsepp, tase 4 või pottsepp-meister, tase 5 juhendamisel * Kehtiv tuletöötunnistus (kas Eesti või Põhjamaade oma)   **Nõuded Pottsepp, tase 4 kutse taastõendamisel**   1. Pottsepp, tase 4 kutsetunnistus, mille kehtivuse lõppemisest ei ole möödunud enam kui 18 kuud 2. Tõendatud vähemalt 10 küttesüsteemi (vähemalt kaks erinevat tüüpi küttesüsteemi või selle osa) ehitamine/paigaldamine 3. Kutsestandardi kompetentsusnõuetega seotud koolitus(t)e läbimine mahus vähemalt 50h viimase 5 aasta jooksul 4. Kehtiv tuletöötunnistus (kas Eesti või Põhjamaade oma)   **Nõuded osakutse Küttesüsteemide paigaldaja, tase 4 Pottsepp, tase 4 kutse taastõendamisel:**   1. Küttesüsteemide paigaldaja, tase 4 osakutse tunnistus, mille kehtivuse lõppemisest ei ole möödunud enam kui 18 kuud 2. Tõendatud vähemalt 10 küttesüsteemi (vähemalt kaks erinevat tüüpi küttesüsteemi või selle osa) ehitamine/paigaldamine 3. Valdkonnaga seotud koolitus(t)e läbimine mahus vähemalt 50h viimase 5 aasta jooksul 4. Kehtiv tuletöötunnistus (kas Eesti või Põhjamaade oma)   Tuletöö tunnistuse saamiseks vajalik koolitus loetakse valdkonnaga seotud koolituseks maksimaalselt 8h ulatuses.  Kõik küttesüsteemidega alates 1. märtsist 2021 seotud toimingud peavad olema kantud küttesüsteemide portaali.  Kutse andmise korraldus on reguleeritud pottsepa kutsete kutse andmise korras. |

|  |
| --- |
| **B.2. Pottsepp, tase 4****üldoskused** |
| Mõtlemisoskused   1. Kriitiline mõtlemine − Hindab teavet ja kavandab tööks vajalikud sammud ning riskide ennetamise tegevused. Märkab tavapäraseid probleeme, analüüsib nende põhjuseid ja pakub loogilisi lahendusi. Näiteks valib sobivad materjalid ja töövõtted, lahendades ootamatuid takistusi tavapärastes tööolukordades. 2. Ruumiline mõtlemine − Tajub esemete ja ruumi kolmemõõtmelisust ning nende osadevahelisi suhteid ja mõõtmeid. Hindab küttesüsteemide ja ruumi (hoone) omavahelist sobivust ja proportsioone, et tagada küttesüsteemi funktsionaalsus, ohutus ja esteetiline väljanägemine.   Enesejuhtimisoskused   1. Täpne töötamine − Teostab täpsust nõudvaid toiminguid iseseisvalt, järgides valdkonnaga seotud nõudeid. Kasutab erialaseid teadmisi ja töömeetodeid, et tagada töö vastavus nõuetele ja vigade ennetamine. 2. Kohusetundlik töötamine − Täidab tööülesandeid õigeaegselt ja hoolikalt, järgides kokkuleppeid ja reegleid. Vastutab oma töö tulemuste eest. 3. Ohutusnõuete järgimine − Rakendab töö tegemisel ohutuid töövõtteid ja kasutab isikukaitsevahendeid korrektselt, kaitsmaks ennast ja teisi võimalike vigastuste ja töökeskkonna riskide eest. 4. Füüsilise koormusega toimetulek − Talub tööst põhjustatud füüsilist koormust ja kasutab ergonoomilisi töövõtteid, et säilitada pikaajaline töövõime ja ennetada terviseriske. 5. Keskkonnahoidlik käitumine − Kasutab materjale ja seadmeid säästvalt, rakendades keskkonnasõbralikke töövõtteid. Sorteerib töö käigus tekkivaid jäätmeid, rakendades energiatõhususe ja ringmajanduse põhimõtteid oma igapäevases töös. 6. Erialane enesearendamine − Hindab oma teadmisi ja oskusi, teadvustab neid, mis vajavad arendamist ning täiendab end regulaarselt. Seostab õpitut tööturu nõuetega ja otsib võimalusi enesetäiendamiseks.   Lävimisoskused   1. Suhtluse kohandamine − Suhtleb selgelt ja viisakalt klientide, juhendatavate ja kolleegidega. Kohandab oma suhtlemisstiili vastavalt olukorrale ja suhtluspartnerile, tagades selge ja sujuva suhtluse. 2. Vajaduste väljaselgitamine − Suhtleb aktiivselt klientidega, et selgitada välja nende põhilised vajadused ja ootused. Pakub selgeid ja teostatavaid lahendusi, mis vastavad valdkonnas kehtivatele nõuetele. 3. Digipädevus − Kasutab igapäevaselt arvutit järgmisel tasemel (Lisa 1 – digipädevuse enesehindamise skaala): infotöötlus, kommunikatsioon, ohutus - iseseisev kasutaja; sisuloome, probleemilahendus – algtasemel kasutaja. |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Ehitatava ja/või paigaldatava tahkeküttesüsteemi või selle osa(de) kavandamine** | **EKR tase 4** |
| Tegevusnäitajad   1. Selgitab välja kliendi soovid ehitatava või paigaldatava tahkeküttesüsteemi osas. 2. Tutvub objekti olemasoleva ehitusalase dokumentatsiooniga; viib vajadusel läbi paikvaatluse ning küsib kliendilt täiendavat informatsiooni. 3. Hindab kavandatava tahkeküttesüsteemi või selle osade sobivust olemasoleva tahkeküttesüsteemiga, lähtudes tuleohutus- ja muudest ohutusnõuetest ning objekti ehituslikust olukorrast; vajadusel konsulteerib erialaspetsialistidega või kaasab neid. 4. Hindab hoones ja ruumis olevat õhuvarustust, mis on vajalik kavandatava tahkekütteseadme toimimiseks; veendub, et ruumis ega süsteemis poleks tõmmet takistavaid tegureid; probleemse õhuvarustuse korral pakub välja toimivaid 5. lahendusi, lähtudes energiatõhususe põhimõtetest; vajadusel konsulteerib erialaspetsialistidega või kaasab neid. 6. Hindab kliendi soovi teostatavust, vajadusel pakub kliendile välja teisi sarnaseid toimivaid lahendusi, lähtudes kehtivatest keskkonna-, tuleohutuse ja energiasäästu nõuetest; nõustab klienti tahkeküttesüsteemide planeerimise, paigaldamise ja vajalike kooskõlastuste osas, lähtudes kehtivatest õigusaktidest ja kehtestatud normidest. 7. Arvutab välja hoone või hoone osa arvutusliku soojavajaduse, lähtudes hoone ja/või ruumi kasutamise ja asukoha eripärast ning energiatõhususe miinimumnõuetest. 8. Kavandab tahkeküttesüsteemi, lähtudes hoone või hoone osa soojavajadusest, kliendi soovist, küttesüsteemist ja soojuskandjast (nt õhkküte, vesiküte vm); koostab kavandist või projektist lähtudes vajalikud töö- ja paigaldusjoonised; vajadusel kavandab tahkeküttesüsteemi renoveerimise, lammutamise või muutmise. 9. Kavandab vastavalt planeeritavale/paigaldatavale tahkekütteseadmele ning hoone ja selle tehnosüsteemide eripärale ühenduslõõri ja korstna; teeb vajalikud arvutused ning koostab küttesüsteemi kavandist ja arvutuste tulemustest lähtudes vajalikud töö- ja paigaldusjoonised. 10. Arvutab välja tööks vajaminevate materjalide mahud; koostab tahkekütteseadme või -süsteemi hinnapakkumise, lähtudes valitud materjalidest, paigalduse või töö maksumusest ja muudest kuludest. | |
| Teadmised   1. klienditeeninduse alused; 2. soojustehnika küttesüsteemiga seonduvad mõisted, põhimõtted; 3. tehnilise joonestamise alused, tööjooniste tingmärgid; 4. tahkeküttesüsteemide ja -seadmete ehitamist/paigaldamist reguleeriv seadusandlus ja kehtestatud nõuded; 5. EVS 812-3, EVS EN 15544 ja muud asjakohased juhendmaterjalid; 6. keskkonnasäästlikkuse põhimõtted, energiatõhususe miinimumnõuded; 7. hoone arvutusliku soojavajaduse määramise meetodid; 8. tahkeküttesüsteemi õhuvarustus; 9. tahkeküttesüsteemi ehitamise tehnoloogia; 10. tahkeküttesüsteemi projekti koostamise alused; 11. üldteadmised ehituskonstruktsioonidest (kivi-, puit-, betoon- jne konstruktsioonid); 12. pottsepatöödel kasutatavad ehitusmaterjalid; 13. eelarvestamise alused. | |
| **B.3.2. Tootjavastutusega küttesüsteemi või selle osade paigaldamine** | **EKR tase 4** |
| Tegevusnäitajad   1. Korraldab nõuetekohase töökoha ettevalmistuse, vajadusel valmistab töökoha ise ette; komplekteerib vajalikud tööriistad ja -vahendid, materjalid ja lisatarvikud; tagab isikukaitsevahendite olemasolu ja kasutamise töökohas. 2. Teeb vajalikud märke- ja mõõdistustööd, järgides tööjooniseid või projekti, kasutades selleks asjakohaseid mõõteriistu ja mõõtmismeetodeid ning tagades nõuetekohase mõõtmistäpsuse; korraldab nõuetekohase aluse ettevalmistamise tahkeküttesüsteemi paigaldamiseks, vajadusel valmistab ise aluse ette. 3. Veendub kõigi vajalike korstna ja ühenduslõõri elementide ning lisatarvikute olemasolus ja seisukorras ning omavahelises kokkusobivuses, samuti selles et korsten sobib kütteseadmega. 4. 4. Paigaldab tootjavastutusega kütteseadme (nt õhkküttekamin, saunakeris, moodulahi, katelseade või muu kütteseade), lähtudes seadme tootjapoolsest kasutusjuhendist ja kehtivatest tuleohutusnõuetest; kontrollib, kas hoones kasutatav küttesüsteemi terviklahendus on toimiv. 5. Paigaldab korstna ja ühenduslõõri vastavalt tööjoonisele, tootjapoolsele paigaldusjuhendile ja kehtivatele tuleohutusnõuetele. 6. Renoveerib või muudab tootja vastutusega küttesüsteeme või -seadmeid, lähtudes tootjapoolsetest kasutus- ja hooldusjuhenditest ning järgides kehtivaid tuleohutusnõudeid. 7. Annab kliendile üle kehtivatele nõuetele ja normdokumentidele vastavalt paigaldatud küttesüsteemi või selle osa ning küttesüsteemiga kaasas käiva dokumentatsiooni (sh kaetud tööde aktid, kütteseadme toimivusdeklaratsioon/pass, paigaldus-, kasutus- ja hooldusjuhend, teostusjoonised). 8. Arhiveerib paigaldatud küttesüsteemi või selle osa ning küttesüsteemiga kaasas käiva dokumentatsiooni vastavalt nõuetele. 9. Juhendab klienti küttesüsteemi kasutama ja hooldama, sh nõustab klienti õigete kütmisvõtete osas. Vajadusel annab täiendavaid selgitusi paigaldatud kütteseadme kohta. | |
| Teadmised   1. töötervishoiu ja tööohutuse nõuded; 2. pottsepatöödega seonduvad tuleohutusnõuded; 3. tööjoonised, tingmärgid; 4. betoonkonstruktsioonide valmistamise alused; 5. enamlevinud isolatsioonimaterjalid ja nende paigaldamise tehnoloogiad; 6. põlemisõhu varustussüsteemi ehitamise ja paigaldamise alused; 7. tootjavastutusega küttesüsteemid ja nende osad ning nende paigaldamisel kasutatavad enamlevinud materjalid ja paigaldamise tehnoloogiad; 8. 8) pottsepatöödel kasutatavad mehaanilised ja elektrilised tööriistad ning muud abivahendid. | |
| **B.3.3. Eritellimusel tahkeküttesüsteemi ehitamine** | **EKR tase 4** |
| Tegevusnäitajad   1. Korraldab nõuetekohase töökoha ettevalmistuse, vajadusel valmistab töökoha ise ette; komplekteerib vajalikud tööriistad ja -vahendid, materjalid ja lisatarvikud; tagab isikukaitsevahendite olemasolu ja kasutamise töökohas. 2. Teeb vajalikud märke- ja mõõdistustööd, järgides tööjooniseid või projekti, kasutades selleks asjakohaseid mõõteriistu ja mõõtmismeetodeid ning tagades nõuetekohase mõõtmistäpsuse; korraldab nõuetekohase aluse ettevalmistamise tahkeküttesüsteemi paigaldamiseks, vajadusel valmistab ise aluse ette. 3. Ehitab vastavalt tööjoonistele tahkekütteseadme (nt glasuurpottahi, lihtpottahi, tellisahi, plekk-kestahi, pliit jne), järgides kehtivaid tuleohutusnõudeid ja head ehitustava. 4. Ehitab vastavalt tööjoonisele ja kehtivatele tuleohutusnõuetele korstna ja ühenduslõõri; kui müüritiskorstna ehitamine eeldab olemasolevate konstruktsioonide või tarindite muutmist või tugevdamist, teavitab sellest tellijat ja teeb ettepanekud vajalike tööde tegemiseks. 5. Viimistleb lähtudes etteantud või kokku lepitud disainilahendusele küttesüsteemi või selle osa(d). 6. Annab kliendile üle kehtivatele nõuetele ja normdokumentidele vastavalt ehitatud küttesüsteemi või selle osa ning küttesüsteemiga kaasas käiva dokumentatsiooni (sh kaetud tööde aktid, kütteseadme toimivusdeklaratsioon/pass, paigaldus-, kasutus- ja hooldusjuhend, teostusjoonised. 7. Arhiveerib ehitatud küttesüsteemi või selle osa ning küttesüsteemiga kaasas käiva dokumentatsiooni vastavalt nõuetele. 8. Juhendab klienti küttesüsteemi kasutama ja hooldama, sh nõustab klienti õigete kütmisvõtete osas. Vajadusel annab täiendavaid selgitusi paigaldatud kütteseadme kohta. | |
| Teadmised   1. töötervishoiu ja tööohutuse nõuded; 2. pottsepatöödega seonduvad tuleohutusnõuded; 3. tööjoonised, tingmärgid; 4. ehitusmõõdistamine, mõõdistamiseks vajalikud töövahendid; 5. ehituskonstruktsioonid (kivi-, puit-, betoon- jne konstruktsioonid); 6. põlemisõhu varustussüsteemi ehitamise ja paigaldamise alused; 7. töös kasutatavad enamlevinud isolatsioonimaterjalid ja nende paigaldamise tehnoloogiad; 8. tahkeküttesüsteemid ja nende osad ning ehitamise/paigaldamise tehnoloogiad; 9. pottsepatöödel kasutatavad mehaanilised ja elektrilised tööriistad ja muud abivahendid; 10. teadmised õigest kütmisest, tahkekütte süsteemide toimimisest ja hooldusest; 11. küttesüsteemi puhastamise ja hooldamise põhimõtted. | |
| **B.3.4. Eritellimusel tahkekütteseadme või -süsteemi lammutamine, renoveerimine või muutmine** | **EKR tase 4** |
| Tegevusnäitajad   1. Hindab tellimusest lähtudes visuaalselt või muid meetodeid ning abivahendeid kasutades kütteseadme või - süsteemi seisukorda, planeeritud renoveerimistööde otstarbekust ja võimalikku tööde mahtu; vajadusel konsulteerib erialaspetsialistidega või teavitab klienti nende kaasamise vajadusest; pakub kliendile välja optimaalse lahenduse. 2. Korraldab tahkeküttesüsteemi või selle osa lammutustööde tegemise, vajadusel teeb need ise, lähtudes projektist ning arvestades ehitise kandekonstruktsioone ja lammutatava objekti eripära. 3. Renoveerib müüritud kütteseadme ja -süsteemi, järgides kehtivaid tuleohutusnõudeid ning head ehitustava. 4. Teeb tahkeküttesüsteemi või selle osade muutmise, järgides kehtivaid tuleohutusnõudeid ning head ehitustava. | |
| Teadmised   1. töötervishoiu ja tööohutuse nõuded; 2. pottsepatöödega seonduvad tuleohutusnõuded; 3. pottsepatöödel kasutatavad mehaanilised ja elektrilised tööriistad ja muud abivahendid; 4. ehituskonstruktsioonid (kivi-, puit-, betoon- jne konstruktsioonid); 5. töös kasutatavad enamlevinud isolatsioonimaterjalid ja nende paigaldamise tehnoloogiad; 6. tööjoonised, tingmärgid; 7. pottsepatöödel kasutatavad ehitusmaterjalid, nende omadused ja kasutusalad ning nõuded utiliseerimisele; 8. tahkeküttesüsteemid ja nende osad ning ehitamise/paigaldamise tehnoloogiad; 9. põlemisõhu varustussüsteemi ehitamise ja paigaldamise alused; 10. ehitusmõõdistamine, mõõdistamiseks vajalikud töövahendid; 11. teadmised õigest kütmisest, tahkekütte süsteemide toimimisest ja hooldusest; 12. tahke küttesüsteemi puhastamise ja hooldamise põhimõtted; 13. tahkeküttsüsteemide ajalugu. | |
| **B.3.5. Juhendamine** | **EKR tase 5** |
| Tegevusnäitajad   1. Kavandab juhendamise tegevuskava, toetamaks juhendatava professionaalset arengut. 2. Annab juhendatavale selgeid ja üheselt mõistetavaid juhiseid. 3. Jagab oma kutsealaseid teadmisi, õpetades õigeid töövõtteid ning tehnoloogiaid. 4. Jälgib juhendatava tegevust ja töö kvaliteeti, tagades töötervishoiu ja tööohutuse nõuete täitmise ning annab konstruktiivset tagasisidet. 5. Nõustab vigade ja probleemide lahendamisel ning pakub sobivaid lahendusi. | |
| Teadmised   1. juhendamisalased teadmised; 2. tagasiside andmise meetodid/tehnikad. | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad | |  |  | | --- | --- | | Tanel Määr | OÜ Koldesoojus, MTÜ Eesti Pottsepad | | Henri Huberg | OÜ Robert, MTÜ Eesti Pottsepad | | Mati Malm | OÜ Kodu Soojaks, MTÜ Eesti Pottsepad | | Paul Pääso | Paul Pääso FIE, Kehtna Kutsehariduskeskus | | Jaanus Variku | OÜ BMI Eesti | | Marko Meister | OÜ Korstnapühkija, MTÜ Eesti Korstnapühkijate Koda | | Ivar Kohjus | Järvamaa Kutsehariduskeskus | | Margo Lempu | Päästeamet | | Väino Esken | MTÜ Eesti Pottsepad | |
| 1. Kutsestandardi kinnitaja | Arhitektuuri, Geomaatika, Ehituse ja Kinnisvara Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 7 |
| 1. Viide ametite klassifikaatorile (ISCO 08) | 7314 Savi- ja portselanimeistrid |
| 1. Viide Euroopa kvalifikatsiooniraamistikule (EQF) | **4** |
| **C.2. Kutse nimetus võõrkeeles** | |
| Inglise keeles *Oven Builder, EstQF Level 4* | |
| **C.3. Lisad** | |
| Lisa 1. Pottsepa kutse-eetika  Lisa 2. Digipädevuste enesehindamise skaala  Lisa 3. Kasutatud mõisted | |